b"\n_START_ARTICLE_\nAwiting-bayan sa Pilipinas\n_START_PARAGRAPH_\nAng mga awiting-bayan o kantahing-bayan ay mga awit ng mga Pilipinong ninuno at hanggang ngayon ay kinakanta o inaawit pa rin. Halimbawa ng mga awiting ito ay Leron, Leron Sinta, Dalagang Pilipina, Bahay Kubo, Atin Cu Pung Singsing, Manang Biday at  Paruparong Bukid._NEWLINE_Nanatiling paksa ng mga awiting-bayan ang katutubong kultura. Pinaksa ng mga awiting-bayan ang tungkol sa damdamin ng tao, paglalarawan at pakikitungo sa kapaligiran, kahalagahan ng paggawa, kagandahan ng buhay, pananalig, pag-asa, pag-ibig, kaligayahan, kalungkutan, at paglalahad ng iba-ibang ugali at kaugalian.\n_START_SECTION_\nKundiman\n_START_PARAGRAPH_\nIto ay ang awit ng pag-ibig._NEWLINE_Halimbawa:_NEWLINE_Dandansoy (isinalin mula sa Sugbuwanon/Cebuano)_NEWLINE_Dandansoy, maiwan na kita_NEWLINE_Uuwi na ako sa payaw_NEWLINE_Kung sakaling maulila ka sa akin,_NEWLINE_Tanawin mo lamang ako sa payaw_NEWLINE_Dandansoy, kung susunod ka sa akin_NEWLINE_Huwag kang magdadala ng tubig,_NEWLINE_Kung sakaling ikaw ay mauhaw_NEWLINE_Humukay ka ng balon sa daan.\n_START_SECTION_\nKumintang o Tagumpay o Tikam\n_START_PARAGRAPH_\nIto ay ang awit ng pandigma._NEWLINE_Halimbawa (gawa-gawa lamang):_NEWLINE_[walang pamagat]_NEWLINE_Ang nuno nating lahat_NEWLINE_Sa kulog di nasisindak_NEWLINE_Sa labanan di naaawat_NEWLINE_Pinuhunan buhay, hirap_NEWLINE_Upang tayong mga anak_NEWLINE_Mabuhay nang panatag.\n_START_SECTION_\nTalindaw\n_START_PARAGRAPH_\nIto ay ang awit sa pamamangka._NEWLINE_Halimbawa:_NEWLINE_An Balud (isinalin mula sa Waray)_NEWLINE_Tila nag-aapoy, mapupulang langit_NEWLINE_Maging itong dagat, tila nagngangalit_NEWLINE_Siguro'y may nagkaingin kung saan_NEWLINE_Malakas na hangin ang dumadaluyong._NEWLINE_Daluyong na ito'y laruan ng dagat_NEWLINE_Na nagmula pa sa karagatan_NEWLINE_Ang gabing madilim, tubig na malinaw_NEWLINE_ang pag-asa ng mga mandaragat\n_START_SECTION_\nOyayi o Hele o Duayya\n_START_PARAGRAPH_\nIto ay ang awit sa pagpapatulog ng bata._NEWLINE_Halimbawa:_NEWLINE_Hiligaynon Lullaby (isinalin mula sa Hiligaynon)_NEWLINE_Bunso ko, bunso ko, matulog ka na,_NEWLINE_Ang iyong ina ay wala pa,_NEWLINE_Pumunta sa tindahan, bibili ng ulam,_NEWLINE_Bunso ko, bunso ko, matulog ka na.\n_START_SECTION_\nDiona\n_START_PARAGRAPH_\nIto ay ang awit sa kasal._NEWLINE_Halimbawa:_NEWLINE_[walang pamagat]_NEWLINE_Umawit tayo at ipagdiwang_NEWLINE_Ang dalawang puso ngayo'y ikakasal_NEWLINE_Ang daraanan nilang landas_NEWLINE_Sabuyan natin ng bigas.\n_START_SECTION_\nSoliranin o Suliranin\n_START_PARAGRAPH_\nIto ay ang awit sa paggaod habang namamangka o sa mga manggagawa._NEWLINE_Halimbawa:_NEWLINE_Magtanim ay 'di Biro_NEWLINE_Magtanin ay 'di biro_NEWLINE_Maghapong nakayuko_NEWLINE_Di man lang makaupo_NEWLINE_Di man lang makatayo_NEWLINE_Braso ko\xe2\x80\x99y namamanhid_NEWLINE_Baywang ko\xe2\x80\x99y nangangawit._NEWLINE_Binti ko\xe2\x80\x99y namimitig_NEWLINE_Sa pagkababad sa tubig._NEWLINE_Sa umaga, paggising_NEWLINE_Ang lahat, iisipin_NEWLINE_Kung saan may patanim_NEWLINE_May masarap na pagkain.\n_START_SECTION_\nDalit o Imno o Himno\n_START_PARAGRAPH_\nIto ay ang awit sa diyos-diyosan ng mga Bisaya Oyayo o kaya naman sa pagsamba.\n_START_SECTION_\nDung-aw\n_START_PARAGRAPH_\nIto ay ang awit sa patay o pagdadalamhati ng mga Ilokano.\n_START_SECTION_\nRawitdawit\n_START_PARAGRAPH_\nIto ay ang awit ng mga lasing.\n_START_SECTION_\nSambotani\n_START_PARAGRAPH_\nIto ay ang awit ng pagtatagumpay.\n_START_SECTION_\nMaluway\n_START_PARAGRAPH_\nIto ay ang awit sa sama-samang paggawa\n_START_SECTION_\nKutang-kutang\n_START_PARAGRAPH_\nIto ay ang awiting panlansangan.\n_START_SECTION_\nPananapatan\n_START_PARAGRAPH_\nIto ay ang panghaharana sa Tagalog.\n_START_SECTION_\nBalitaw\n_START_PARAGRAPH_\nIto ay ang panghaharana sa Bisaya\n_START_SECTION_\nPangangaluwa\n_START_PARAGRAPH_\nIto ay ang awit sa araw ng mga patay ng mga Tagalog."